<classify> MKUU wa Jeshi la Polisi Tanzania IGP Simon Sirro amesema, hana jibu kwamba, mfanyabiashara bilionea Mohammed Dewji yupo hai au la.IGP Sirro pia amesema, waliomteka Mo wakikamatwa watasema walikuwa na lengo gani.Kiongozi huyo mkuu wa Polisi amewaeleza waandishi wa habari jijini Dar es Salaam kuwa, ni mapema sana kuitaja nchi iliyohusika kufanya uhalifu huo na hana jibu kama gari lililotumika kumteka bado lipo nchini au la.Kwa mujibu wa IGP Sirro, wamepata taarifa kwamba gari linalosadikiwa kutumika kumteka mfanyabiashara Mohammed Dewji Mo aina ya Toyota Surf lilitoka nchi jirani.IGP Sirro pia amesema, katika eneo alipotekwa mfanyabiashara Mohammed Dewji Mo Polisi walipata risasi mbili za pistol, zimechunguzwa maabara na imebainika kuwa moja ina ukubwa wa milimita tisa.Watu wenye silaha walimteka Dewji alfajiri ya Oktoba 11 wakati akienda kufanya mazoezi, Oysterbay, Dar es Salaam.Kwa mujibu wa IGP Sirro, kamera za CCTV zimesaidia polisi kulitambua gari linalosadikiwa kutumika kumteka Dewji.Tumeanza kuzungukia maeneo yote tumetoka Collesium imeonekana hiyo gari imepita imeingia barabara ya Ali Hassan Mwinyi, tumekwenda na hizo kamera tumekwenda mpaka maeneo roundabout ya kwenda Kawe sasa bado watu wetu wanafuatilia kuona kama walielekea maeneo ya Silver Sands au walielekea maeneo ya Kawe...Kwa hiyo watu wetu wanaendelea na tumefanya kazi kubwa kuhakikisha kwamba hapo ambapo tunaamini hilo gari limepotelea tunakwenda apartment kwa apartment kwa ajili ya uchunguziamesema Sirro. Amesema, suala la kupeleleza kesi si sawa na kwenda barabarani kuchukua changudoa.Na hili suala kwamba eeh ni watu wa nje ndio nasema tuliachie uchunguzi, tuache uchunguzi utatuambia. niwahakikishie tu waandishi wa habari tutapata majibu, tuwe wavumilivu Watanzania.Suala la kupeleleza kesi sio suala unakwenda barabarani unamkuta changudoa unabeba.Investigation uchunguzi inahitaji muda, inahitaji resources rasilimali na ndio tunapambana kuhakikisha kwamba tunawapata hawa wahusika amesema IGP Sirro.  <topic>: kitaifa 